Tustna

Tustna er en øy i Aure kommune i Møre og Romsdal fylke som var en egen kommune fra 1838 til 2006. Øya har et areal på 87,54 km², og grenser til Edøyfjorden i nord, Soleimsundet mot Stabblandet i øst,  Vinjefjorden i sør, og Talgsjøen i vest.Tustna på Norgeskart.no fra Statens kartverk

 Tidligere kommune 
Tustna var tidligere egen kommune, og ble etter folkeavstemning slått sammen med Aure kommune 1. januar 2006. Den gamle kommunen bestod av flere øyer, hvorav Tustna var den største. De største av de andre øyene var Stabblandet, Golma og Solskjel. Kommunesenteret i kommunen var Gullstein, nordøst på Tustna. 

En av forutsetningene for kommunesammenslåingen var fastlandsforbindelse i mellom Tustna og Aure. Imarsundforbindelsen, med bro fra Aukan på Stabblandet til Jørnøya og ny bro fra Jørnøya til Ertvågsøya, ble ferdigstilt i januar 2007. Fergeleiet på Aukan ble etter dette nedlagt, og trafikken til og fra Edøya på Smøla går nå til det nye fergeleiet på Sandvika på Tustna.

Nye Aure kommune har beholdt kommunevåpenet til Tustna, som er et motiv av en klippfisk. Fargen på fisken ble endret fra gul til hvit (sølv).

 Topografi 
 Fjell 
Fjellene på Tustna er fra gammelt et landemerke for sjøfarende, og de er fortsatt noe av det som lokker folk til Tustna. 

 Sinnsetten (326 moh.)
 Jørenvågssalen med toppene
 Jurtinden (857 moh.)
 Leirtinden (760 moh.)
 Knubben (680 moh.)
 Skarven (896 moh.)
 Dyrkollgrova (469 moh.)
 Seteraksla (511 moh.)

 Innsjøer 
De største innsjøene, ligger i all hovedsak på de sørlige og vestlige delene av Tustna.

 Bjørnavatnet, 0,20 km²
 Jørenvågvatnet, 0,77 km²
 Linvågvatnet, 0,83 km²
 Røsvatnet, 0,39 km²

Se også
*:Kategori:Fjell i Aure kommune
*Tustnastabban

 Steder 
 Gullstein – tidligere kommunesenter. Gullstein kirke ligger plassert her. Bro over Sålåsundet /Soleimsundet til Stabblandet. 

 Leira – ligger midtveis mellom Tømmervåg og Gullstein på nordsiden av Tustna. Stedet har utviklet seg til å bli sentrum på Tustna med en dagligvarebutikk, bilverksted og andre servicefunksjoner. Idrettsarenaen Høgda stadion, tilhørende Tustna idrettslag, ligger også her.

 Tømmervåg – sørvest på øya. Tustna barne- og ungdomsskole med idretts- og svømmehall. I tillegg finnes en dagligvarebutikk. Kiosk og kafe ved Tømmervåg fergekai som er fergesamband til Seivika fergekai i Kristiansund.

 Grender og gårder 
Tustna har flere grender, noen av disse er:
 Lervågen
 Linvågen
 Hals
 Jørenvågen

 Referanser 

 Bildegalleri 
 Fjellene på Tustna 

 Utsikt fra Tustna 

 Eksterne lenker 

 Tidligere Tustna kommune
 Om kommunesammenslåingen
 Kultur på Tustna på kart fra Kulturnett.no

Kategori:Øyer i Aure kommune
Kategori:Tidligere kommuner i Møre og Romsdal
Kategori:Norske kommuner etablert i 1874
Kategori:Kommuner opphørt i 2006